डी भिलियर्सको प्रशंसा गर्दै कोहली
रोयल च्यालेन्जर्स बेंग्लोरका कप्तान विराट कोहलीले एबी डी भिलियर्सलाई ‘सुपरम्यान’ को संज्ञा दिँदै दक्षिण अफ्रिकी ब्याट्सम्यानले जसरी अस्ट्रेलियाली बलर प्याट कमिन्सविरुद्ध खेले, त्यो भारतीय खेलाडीका लागि शीर्ष हुने बताएका छन् । भारतको अबको भ्रमण अस्ट्रेलियामा रहेको छ ।
अबुधाबी — रोयल च्यालेन्जर्स बेंग्लोरका कप्तान विराट कोहलीले एबी डी भिलियर्सलाई ‘सुपरम्यान’ को संज्ञा दिँदै दक्षिण अफ्रिकी ब्याट्सम्यानले जसरी अस्ट्रेलियाली बलर प्याट कमिन्सविरुद्ध खेले, त्यो भारतीय खेलाडीका लागि शीर्ष हुने बताएका छन् । भारतको अबको भ्रमण अस्ट्रेलियामा रहेको छ ।डी भिलियर्स त्यो खेलमा ३३ बलमै ७३ रन बनाएर नटआउट रहे । उनकै प्रदर्शन मदतमा बेंग्लोरले कोलकाता नाइट राइडर्सलाई सजिलै ८२ रनले हराएको थियो । कमिन्सको बलिङ खेलमा निकै महँगो साबित भयो । अस्ट्रेलियाका तीव्र गतिका बलरले सुरुआती तीन ओभरमा १८ रनमात्र खर्चेका थिए ।तर थप एक ओभरपछि उनको बलिङ विश्लेषण बिना विकेट ३८ रनको रह्यो । डी भिलियर्सले उक्त एक ओभरमा दुई छक्का र एक चौका प्रहार गरे । यो बेंग्लोरको इनिङ्सको १७ औं ओभर रह्यो । भारतीय टिमका कप्तान समेत रहेका कोहलीले भने, ‘जतिबेलासम्म क्रिजमा सुपरम्यान हुनेछन्, अरू सबै ब्याट्सम्यान फिक्का पर्नेछन् ।’उनले थपे, ‘खाली डी भिल्लियर्सले मात्र त्यो सबै गर्न सक्छन्, जुन उनले गर्दै आएका छन् । उनको प्रदर्शन निकै उत्कृष्ट रह्यो । हामीले १ सय ६५ रन हाराहारीको स्कोर अपेक्षा गरेका थियौं, तर अन्त्यमा १ सय ९५ रन बन्यो । हाम्रो साझेदारी निर्णायक रह्यो र यसमा मेरो काम अर्को छेउबाट उनको प्रदर्शन हेर्नु रह्यो ।’ कोहली त्यो साझेदारीमा डी भिलियर्सको अगाडि छायाँमा परे । उनी ३३ रन बनाएर नटआउट रहे ।भारतले अस्ट्रेलिया भ्रमण गर्ने बेला डी भिलियर्सको ब्याटिङ भारतीय ब्याट्सम्यानका लागि शिक्षा हुने पनि कोहलीको विश्वास थियो । यो जितपछि बेंग्लोर साबिक विजेता मुम्बई इन्डियन्स र दिल्ली क्यापिटल्सपछि तेस्रोमा उक्लेको थियो । 